Ah jaa, mäletate, mainisin, et mul õnnestus ühte potti mingi absoluutselt tundmatu asi külvata? Oli mul vanade seemnete seas üks ilma kirjata sisemine pakk; see jäi lauale teiste sekka vedelema, kui  plaanitud seemnepakist sisemise paki välja võtsin, vahepeal läksin potti tooma ja külvama asudes haarasin vale paki. Noh, sellest on nüüd tekkinud mingid sakilise leheservaga asjandused, mida võiks muidu mingiks salatiliseks pidada, aga lehed on kuidagi ebasalatilikult udukarvased. Ja ka relva ähvardusel ei meenuks ükski sarnane lill või asi, mis mind kunagi piisavalt köitnud oleks, et seemneid osta. Müstika jätkub…